حٲرانٕے چھُ گژھان انسان یہ وُچھِتھ زِ کٲمل صٲبنس ذٮ۪ہنہٕ پِٹارس منزکیا کیا چھُنہٕ اوسمُت ۔ تہنز تخلیق کٲریہ ہٕنزِ کوندِ ہُند جوش روٗد الہٕ پلہٕ نٮ۪صف صٔدی کھۅتہٕ تہ زیادٕ کالس قٲیم۔ مرد یادمِس کٲمل صٲبس چھُ علمی تہٕ ادبی دم خم یتھ وٲنسہ منز تہ موجود، وۅں گوو شعر گوئی چَھکھ وۅنۍ ترک کٔرمٕژ۔ ییمیُک گۅڈٕ"مَس مَلر" شعرٕ سۅمبرن چھے تہٕ لٮ۪کھُت "یِم میٲنۍ سۅخن" شعرٕ مجموعہٕ۔ کٲشرِ زبٲنۍ تہٕ ادبُک کانہہ شعبہٕ چُھنہٕ یتھ منز نہٕ تہنزِ کامہ ہُند حوالہٕ لٲزمن دیُن چھُ پٮ۪وان۔ آیندٕ تہ روزِ یہ سلسلہٕ جٲری۔ أہنزن شایع شُدہ کتابن ہُندفہرست چھُ واریاہ زیوٗٹھ: